"'n Volledige rolprent saamgstel uit 10 episodes van Arende. Gedurende die Anglo Boereoorlog word die rebel, Sloet Steenkamp, gevang en gevonnis tot lewenslange tronkstraf op die St. Helena eiland. Die lewe in die tronk is 'n subtiele spieëlbeeld van die slagveld en hy en sy mede-gevangenes word brutaal behandel deur die bewaarders. Terwyl hy smag na die vryheid van arende, en verskeie pogings aanwend om te ontsnap, kompeteer hy in 'n wedren teen die kampkommandant, Kaptein James Kerwin en verbreed die stryd tussen die Imperiale Magte en dié van die Suid-Afrikaanse Republiek. Die rolprent het onder andere die M-NET Afrika Kompetisie vir langspeelprente in 1994 gewen."
Die loop van die Russiese AK-47 druk op sy bors. Hy voel die harde ronde bek. 'n Swart hand gaan na die sneller. Die seun sien nie sy lewe voor hom afspeel nie. His is net nie hier nie. Dit gebeur met iemand anders, hy lê nie met 'n oorgehaalde wapen teen sy hart nie.
Hy wens hy was 'n pelotonleier, nie die bevelvoerder van die militêre basis op Katima Mulilo nie, Hy wens hy kon sy R1 laai en in die helikopter klim en self sy broer se kind gaan haal.
Hy is opgelei, weet hoe om sy peloton in 'n vuurgeveg op te stek en wat om te verwag, maar dis teorie en 'n terroris sit nie in dieselfde lesingkamer nie. Wat sal hy doen as 'n geveg anders ontwikkel as wat die boeke sê? Die gebeure van een vreeslike nag dompel hierdie mense in 'n avontuur wat teen die geweldadige agtergrond van die operasionele gebied afspeel.